**Кыргыз Республикасынын**

**билим берүү жана илим министирлиги**

Кыргыз Республикасынын

билим берүү жана илим

министрлигинин

буйругу менен

БЕКИТИЛГЕН

«\_\_\_»\_\_\_\_\_\_\_\_\_\_\_\_\_\_\_2015 ж.

**Кыргыз Республикасынын**

**жогорку кесиптикбилим берүүсүнүн**

**мамлекеттик билим берүү стандарты**

**БАГЫТЫ: 630400 “Мунай жана газ иштери**

**Академиялык даража:Бакалавр**

**Бишкек -2015**

**1. ЖАЛПЫ ЖОБОЛОР**

1.1. Жогорку кесиптик билим берүүнүн **630400 “Мунай жана газ иштери”** багыты боюнча ушул Мамлекеттик билим берүү стандарты "Билим берүү жөнүндө" Кыргыз Республикасынын Мыйзамына жана Кыргыз Республикасынын Өкмөтү билим берүү жаатындагы аныктаган тартипте башка ченемдик укуктук актыларына ылайык, Кыргыз Республикасынын Билим берүү жана илим министрлиги тарабынан иштелип чыккан жана Кыргыз Республикасынын Өкмөтү аныктаган тартипте бекитилген.

Бул Мамлекеттик билим берүү стандартын аткаруу бакалаврларды даярдоо боюнча кесиптик билим берүү программаларды ишке ашыруучу баардык ЖОЖдор үчүн уюштуруучулук-укуктук формаларына карабастан милдеттүү болуп эсептелет.

1.2. Терминдер, аныктамалар, белгилөөлөр, кыскартуулар (Жогорку кесиптик билим берүүнүн ушул мамлекеттик билим берүү стандартында пайдаланылган негизги терминдер жана аныктамалар көрсөтүлөт).

Жогорку кесиптик билим берүүнүн ушул Мамлекеттик билим берүү стандартында "Билим берүү жөнүндө" Кыргыз Республикасынын Мыйзамына жана Кыргыз Республикасы жогорку кесиптик билим берүү жаатында белгиленген тартипте кабыл алган эл аралык документтерге ылайык терминдер жана аныктамалар пайдаланылат.

- **негизги билим берүү программасы** - максаттарды, күтүлүүчү натыйжаларды, даярдоонун тийиштүү багыты боюнча билим берүү жараянын ишке ашыруунун мазмунун жана уюштурулушун регламенттөөчү окуу-усулдук документтердин жыйындысы;

- **даярдоонун багыты** - ар түрдүү профилдеги, фундаменталдуу даярдоонун жалпылыгы негизиндеги интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программаларынын жыйындысы;

- **профили** - негизги билим берүү программасынын анык бир түргө багытталышы жана (же) кесиптик иш объектиси;

- **окуу сабактарынын цикли** - окутуунун, тарбиялоонун белгиленген максаттарына жана натыйжаларына карата белгилүү бир логикалык жыйынтыкка ээ болгон билим берүү программасынын бир бөлүгү же окуу сабактарынын жыйындысы;

- **модуль** - окутуунун, тарбиялоонун белгиленген максаттарына жана натыйжаларына карата белгилүү бир логикалык жыйынтыкка ээ болгон окуу сабактарынын бөлүгү;

- **компетенттүүлүк** - тийиштүү тармакта кесиптик иш жүргүзүү үчүн зарыл жекече сапаттардын, билимдердин, билгичтиктердин жана көндүмдөрдүн кыймылдуу комбинациясы;

- **бакалавр** - академиялык даража, ал 4 жылдан кем эмес окуу мөөнөтү менен билим берүүнүн тийиштүү негизги билим берүү программаларын ийгиликтүү өздөштүргөн адамдарга аттестациянын натыйжалары боюнча ыйгарылат жана ага ээ болгондорго белгилүү бир кесиптик иш жүргүзүүгө же тийиштүү багыт боюнча "магистр" академиялык даражасын алуу үчүн окуусун улантууга укук берет;

**- магистр** - академиялык даража, ал тийиштүү багыт боюнча бакалавр академиялык даражасына ээ болгон жана эки жылдан кем эмес ченемдик окуу мөөнөтүндө жогорку кесиптик билим берүүнүн негизги билим берүү программаларын ийгиликтүү өздөштүргөн адамдарга аттестациянын натыйжалары боюнча ыйгарылат жана ага ээ болгондорго белгилүү бир кесиптик иш жүргүзүүгө же магистратурада окуусун улантууга укук берет;

- **кредит (чегерим бирдик)** - негизги кесиптик билим берүү программасынын сыйымдуулугунун шарттуу өлчөмү;

- **окутуунун натыйжалары** - негизги билим берүү программасы модулу боюнча окуунун натыйжасында ээ болгон компетенциялар.

1.3. Кыскартуулар жана белгилөөлөр (Жогорку кесиптик билим берүүнүн ушул мамлекеттик билим берүү стандартында колдонулган негизги кыскартуулар көрсөтүлөт).

Ушул Мамлекеттик билим берүү стандартында төмөндөгү кыскартуулар колдонулат:

**МББС** - Мамлекеттик билим берүү стандарты;

**ЖКББ** - жогорку кесиптик билим берүү;

**НББП** - негизги билим берүү программасы;

**ОМБ** - окуу-методикалык бирикме;

**НББП ОСЦ** - негизги билим берүү программасынын окуу сабактарынын цикли;

**ЖИК** - жалпы илимий компетенциялар;

**АК** - аспаптык компетенциялар;

**КК** - кесиптик компетенциялар;

**СИЖМК** - социалдык-инсандык жана жалпы маданий компетенциялар.

**2. Колдонуу тармагы**

2.1. Жогорку кесиптик билим берүүнүн ушул Мамлекеттик билим берүү стандарты (мындан ары - ЖКББ МББС) бакалаврларды даярдоо багыты боюнча негизги билим берүү программаларын ишке ашыруудагы милдеттүү ченемдердин, эрежелердин жана талаптардын жыйындысы жана **630400 “Мунай жана газ иштери”** багыты боюнча уюштуруучулук-усулдук документтерди иштеп чыгуу, лицензиясы же Кыргыз Республикасынын аймагында мамлекеттик аккредитациясы (аттестациясы) бар, бардык жогорку кесиптик билим берүүчү билим берүү мекемелеринин (мындан ары - ЖОЖдор), уюштуруучулук-укуктук формаларына карабастан жогорку кесиптик билим берүүнүн негизги билим берүү программаларын өздөштүрүү сапатын баалоо үчүн негиз болуп эсептелет.

2.2. (ЖКББМББСын негизги пайдалануучулар көрсөтүлөт).

Ушул ЖКББ МББСын 630400 Мунай газ иштери багыты боюнча негизги пайдалануучулар төмөнкүлөр болуп саналат:

- ЖОЖдордун администрациясы жана илимий-педагогикалык курамы (профессордук-окутуучулук курам, илимий кызматкерлер), өздөрүнүн жождорундагы ошол багыт жана даярдоонун деңгээли боюнча илимдин, техниканын жана социалдык чөйрөнүн жетишкендиктерин эсепке алып, негизги кесиптик билим берүү программаларын иштеп чыгуу, натыйжалуу ишке киргизүү жана жаңылоо үчүн жооптуу адамдар;

-ЖОЖдун даярдоонун ошол багытындагы негизги билим берүү программасын өздөштүрүү боюнча өзүнүн окуу ишин натыйжалуу ишке ашыруу үчүн жооптуу студенттер;

-тийиштүү кесиптик иш чөйрөсүндөгү адистердин жана иш берүүчүлөрдүн бирикмелери;

-Кыргыз Республикасынын билим берүү чөйрөсүндөгү аткаруу бийлигинин борбордук мамлекеттик органынын тапшыруусу боюнча негизги билим берүү программаларын иштеп чыгууну камсыз кылуучу окуу-усулдук бирикмелер жана кеңештер;

-жогорку кесиптик билим берүүнү каржылоону камсыз кылуучу аткаруу бийлигинин мамлекеттик органдары;

-аткаруу бийлигинин жогорку кесиптик билим берүү системинде мыйзамдардын сакталышына көзөмөлдү камсыз кылуучу, жогорку кесиптик билим берүү чөйрөсүндө аттестацияны, аккредитацияны жана сапатка көзөмөлдү жүзөгө ашыруучу ыйгарым укуктуу мамлекеттик органдары.

2.3. Абитуриенттердин даярдыгынын деңгээлине талаптар.

2.3.1. "Бакалавр" академиялык даражасын алуу менен жогорку кесиптик билим алууга талапкер абитуриенттин билим деңгээли - жалпы орто билим же кесиптик орто (же кесиптик жогорку) билим.

2.3.2. Абитуриенттин жалпы орто билими же кесиптик орто (же кесиптик жогорку) билими тууралуу мамлекеттик үлгүдөгү документи болушу керек.

2.3.3. Искусство жана дене тарбия жаатындагы бакалаврларды даярдоого кабыл алууда жогорку окуу жайы кесиптик багыттагы кошумча кирүү сынактарын өткөрүү укугуна ээ.

**3. Даярдоонун багыттарынын жалпы мүнөздөмөсү**

(Ушул багытта жогорку билим берүүнүн кайсы деңгээли (бакалавр, магистр, адис) ишке ашырылары, окууну бүтүшү менен аларга кайсы академиялык даража же квалификация ыйгарылары көрсөтүлөт).

3.1. Кыргыз Республикасында **630400 “Мунай жана газ иштери”** багытында бакалаврлардыдаярдоо томондогу профилдер боюнча ишке ашырылат:

**630400.01-« Мунайзат жана газ кендерин иштетуу жана эксплуатациялоо»;**

**630400.02-«Мунайзат жана газ козонокторун бургулоо»;**

**630400.03- «Мунайзат жана мунайзат ондурумдорун сактоо жана транспорттоо»**

**630400.04.-«Мунайзат жана газ кендерин геологиялыек чалгындоо иштеринин экономикасы»**

Бакалаврларды даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн жождордун бүтүрүүчүлөрүнө "бакалавр" академиялык даражасын ыйгаруу менен жогорку билими тууралуу диплом берилет.

Магистрлерди даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн жождордун бүтүрүүчүлөрүнө "магистр" академиялык даражасын ыйгаруу менен жогорку билими тууралуу диплом берилет.

3.2. (Окуунун ченемдик мөөнөттөрү, ЖКББ НББПны өздөштүрүүнүн кредиттериндеги (чегерим бирдиктериндеги) жалпы эмгек сыйымдуулугу көрсөтүлөт).

Күндүзгү окуу формасындагы жалпы орто же кесиптик орто билим базасында **630400 “Мунай жана газ иштери”** багыты боюнча бакалаврларды даярдоодо ЖКББ НББПны өздөштүрүүнүн ченемдик мөөнөтү 4 жылдан кем эмести түзөт.

Күндүзгү-сырттан (кечки) жана сырттан окуу формалары боюнча бакалаврларды даярдоодо ЖКББ НББПны өздөштүрүүнүн, ошондой эле окутуунун ар түрдүү формалары айкалышкан жана дистанттык билим берүү технологиялары пайдаланылган учурдагы мөөнөттөрү жож тарабынан күндүзгү окуу формасындагы өздөштүрүүнүн белгиленген ченемдик мөөнөтүнө салыштырмалуу бир жылга узартылат.

Бакалаврларды жана магистрлерди даярдоодогу ЖКББ НББПны өздөштүрүүнүн башка ченемдик мөөнөттөрүн Кыргыз Республикасынын Өкмөтү белгилейт.

3.3. Бакалаврларды даярдоодогу ЖКББ НББПны өздөштүрүүнүн жалпы эмгек сыйымдуулугу 240тан кем эмес кредиттерге (чегерим бирдикке) барабар.

Күндүзгү окуу формасы боюнча окуу жылындагы ЖКББ НББПнын эмгек сыйымдуулугу 60тан кем эмес кредиттерге (чегерим бирдикке) барабар.

Бир окуу семестринин эмгек сыйымдуулугу 30 кредиттерге (чегерим бирдикке) барабар (окуу процесси эки семестрлик болуп курулган учурда).

Бир кредит (чегерим бирдик) студенттин окуу ишинин 36 саатына барабар (анын ичинде анын аудиториялык, өз алдынча иштери жана аттестациянын бардык түрлөрү).

Күндүзгү-сырттан (кечки) жана сырттан окуу формалары боюнча негизги билим берүү программасынын, ошондой эле окутуунун ар түрдүү формалары айкалышкан жана дистанттык билим берүү технологиялары пайдаланылган учурдагы эмгек сыйымдуулугу окуу жылы үчүн 45 кредиттен (чегерим бирдиктен) кем эмести түзөт.

3.4. ЖКББ НББПнын инсанды окутуу жана тарбиялоо жаатындагы даярдоонун **630400 “Мунай жана газ иштери”** багыттары боюнча максаттары.

3.4.1. ЖКББ НББПнын окутуу жаатындагы**630400 “Мунай жана газ иштери”** даярдоонун багыты боюнча максаты болуп төмөнкүлөр эсептелинет:

(ЖКББ НББПнын окутуу жаатындагы максаттары түзүлөт. Мисалы: "Гуманитардык, социалдык, экономикалык, математикалык жана табигый илимий билимдердин негиздери жаатында даярдоо, бүтүрүүчүгө тандап алган иш чөйрөсүндө ийгиликтүү иштөөгө мүмкүндүк берүүчү жогорку кесиптик жактан адистешкен (бакалаврдын деңгээлинде), тереңдетилген кесиптик (магистр деңгээлинде), атайын кесиптик (адистин деңгээлинде) билим алуу, анын социалдык мобилдүүлүгүнө жана эмгек базарындагы туруктуулугуна өбөлгө түзүүчү универсалдуу жана предметтик-адистешкен компетенцияларга ээ болуу").

3.4.2. ЖКББ НББПнын инсанды тарбиялоо жаатындагы **630400 “Мунай жана газ иштери”** даярдоонун багыты боюнча максаты болуп төмөнкүлөр эсептелинет:

(ЖКББ НББПнын студенттердин социалдык-инсандык сапаттарын калыптандыруу жаатындагы максаттары түзүлөт: максатка умтулгандык, уюшкандык, эмгекчилдик, жоопкерчиликтүүлүк, жарандуулук, коммуникативдүүлүк, айкөлдүк, алардын жалпы маданиятын жогорулатуу ж.б.).

3.5. Бүтүрүүчүлөрдүн кесиптик ишмердүүлүк жааты.

Бүтүрүүчүлөрдү кесиптик ишинин **630400 “Мунай жана газ иштери”** даярдоо багыты боюнча чөйрөсү төмөнкүлөрдү өзүнө камтыйт: **630400 “Мунай жана газ иштери”** Бутуруунун профессионалдык ишмердүүлүк областы болуп мунайзат кендерин чалгындоо жана ишке киргизүүгө багытталган жана жер пластынын түзүлүшүн изилдөөгө багытталган технологиялар, жабдыктар, адамдар ишмердүүлүгүнун илим жана техника областындагы ыкмаларды, жер кыртышындагы өтүп жаткан процесстери табигый жана жасалма физикалык талаалар аркылуу болгон жалпылыкты камтыйт.

3.6. Бүтүрүүчүлөрдүн кесиптик ишмердүүлүгүнүн объектилери.

Бүтүрүүчүлөрдүн кесиптик ишмердүүлүгүнүн **630400 “Мунай жана газ иштери”** даярдоо багыты боюнча объектилеринен болуп төмөнкүлөр эсептелинет:

 Бүтүүрүчулөрдүн профессионалдык ишмердүүлүктөрү болуп газ мунай зат кендерин иштетүүнүн геологиялык негиздер. Кендерди ишке киргизүүгө даярдоо өндүрүштүк аянтта чалгындоо. Мунайзат жана газ түтүктөрүн контурга түшүрүү. Кендердин геолого-өндүрүштүк мүнөздөмөлөрү боюнча алгачы маалыматтарды изилдөө. Геолого-техникалык нарядды түзүү. Козонотон чөйрөгө мунайзатты суу жана газ менен туртуунун физикалык негиздери. Мунайзат жана газ түтүктөрүнүн иштөө тартиптери. Мунайзат пластына жасалма ыкма менен таасир берүү. Байытылган түтүк бөлүгүндөгү мунайзатты жана газды түртүү.

3.7. Бүтүрүүчүлөрдүн кесиптик ишмердүүлүгүнүн түрлөрү. «Мунай жана газ иштери» бакалаврды даярдоо багытындагы бүтүрүүчүлөр төмөндөгү профессионалдык ишмердүүлүктү аткарууга даярдалышы мүмкүн:

* Илимий изилдөөчүлүк
* Ѳндүрүштүк технологиялык
* Уюштуруучулук башкаруучулук
* долбоорлук

Профессионалдык ишмердүүлүктүн конкреттүү түрлөрү жогорку окуу жайы менен окуучунун, ЖОЖ илимий-педагогикалык ишмерлер жана иш берүүчүлөр бирикмелери менен бирге аныкташат.

Негизинен бүтүрүүчү даярдалып жаткан кесиптик иштин анык түрлөрү кызыкдар иш берүүчүлөр менен бирдикте жогорку окуу жайы тарабынан иштелип чыгуучу билим берүү программасынын мазмунун аныкташы керек.

3.8. Бүтүрүүчүлөрдүн кесиптик ишмердүүлүгүнүн милдеттери Бакалаврдын кесиптик ишмердүүлүгүнүн милдеттери. Ѳндүрүштүк – технологиялык ишмердүүлүк 630400 «Мунайзат жана газ иши» даярдоо бүтүрүүчүлөрү төмөндөгү профессионалдык тапшырмаларды чечүү үчүн даярдалат:

Бүтүрүүчү үчүн профессионалдык ишмердүүлүк областы болуп мунайзат кендерин чалгындоого жана ишке киргизүүгө багытталган ошондой эле жер планетасынын түзүлүшүн изилдөөгө багытталган технологиялар, жабдыктар, адам ишмердүүлүгүнүн илим жана техника областындагы ыкмаларды, жер кыртышында өтүп жаткан процесстерди табигый жана жасалма физикалык талаалар аркылуу болгон жалпылыкты аныктайт.

Бүтүрүүчүлөрдүн профессионалдык объектилери болуп: жер кыртышындагы геологиялык телолор; тоо-кен казындылары, тоо-кен тектериндеги физикалык модели, кесилиштер, кендерди иштетүүдөгү жана чалгындоодогу процесстери; геофизикалык системалар жана комплекстер, кендерди ишке киргизүү жана долбоорлоо үчүн теоретикалык жана физикалык модели.

*Илимий изилдөөчүлүк*

* Илимий – техникалык проблемалардын абалын анализдөө, геосистеманы изилдөөнүн техникалык тапшырмаларын негиздөө, тоо-кен-бургулоо проблемаларын чечүү жана адабияттарды окуу жана патенттик булактары;
* Проектерди талдап комплестүү технологияларда геологиялык чалгындоо, геофизикалык жана тоо бургулоо ыкмаларын жүргүзүү жана иштөөнүн ар кандай түрлөрүн геолого-техникалык шартта;
* Техникалык тапршырмаларды даярдоо, функционалдык жана структуралык схемалары геофизикалык жана тоо-бургулоо приборлору физикалык талдоонун негизинде принципиалдуу түзүлүш, алардын структуралары жана техника экономикалык эсептөөлөрдү жүргүзүү.
* Техникалык докуметтерди түзүү, анын ичинде иштетүүгө болгон колдомо, текшерүүнүң программасы жана техникалык шарты.

*Ѳндүрүштүк технологиялык*

* Теориялык жана эксперименталдык анализден изилдоонун, геологиялык чалгындоосын ыкмаларын оптималдаштыруу.
* Технологиялык процесстерди жана анын режимдерин ондуруштукк геологияда чалгындоо жана изилдоо.

*Уюштуруучулук башкаруучулук*

* Көзөнөктөрдүн негизги жоболорун иш үстүндө пайдалана билүү, иштеги жаракат алууну алдын ала колго алуу, профессиялык ооруларды, кырсыктарды өрттөрдү жана жарылууларды мунайзат промыслдарында алдын ала билүү жана аларды чектөөгө иш чараларды даярдоо;
* Көзөнөктөрдүн негизги пайдалануу тармактарын класстарга бөлүү, көзөнөктөрдү бургулоонун түрлөрүн билүү, бургулоо иштеринде рационалдык жолдорун талдоо, геологиялык чалгындоо иштеринде оптималдык түрлөрүн анализдеп талдоону билүү. Бул жумуштарды катуу, суюк жана газ түрүндөгү пайдалуу кендерди геологиялык чалгындоо учурунда пайдалана билүү;
* Математикалык моделди түзүүнүн анализи жана объекти изилдөөнү оптималдаштыруу сандуу методду тандоо жана моделдөө, жаңы алгаритм түзүү тапшырмасы;
* Өзүнчө жаны программаларды, блокторду түзүү ар кандай геологиялык тапшырмаларды түзүү тоо-бургулоо өлчөөчү жаңылыктар анын ичинде текшерүү тапшырмалар.
* Жүргүзулгөн изилдөөлөрдүн негизинде отчетторду түзүү, даярдоо ж.б. техникалык документтерди түзүү

*Долбоорлук*

* Өндүрүштү уюштурууда коллективдин аткаруусу, чыгармачылык мүнөздөмө берүү, ар кандай чечимдердин негизинде тапшырмаларды аткаруу.
* Технологиялык жабдууларды иштөө жерге жеткирүү жумушчу оордун уюштуруу, өндүрүштүк кубаттуулугун эсептөө.

**4. НББПны ишке ашыруунун шарттарына карата жалпы талаптар**

Жождун НББПны ишке ашыруудагы укуктарына жана милдеттүүлүктөрүнө карата жалпы талаптар.

4.1.1. ЖОЖдор даярдоонун багыты боюнча негизги билим берүү программасын өз алдынча иштеп чыгышат. НББП Кыргыз Республикасынын даярдоо багыттары боюнча эмгек базарынын керектөөлөрүн эсепке алуу менен тийиштүү мамлекеттик билим берүү стандартынын негизинде иштелип чыгылат.

ЖОЖдор НББПны илимдин, маданияттын, экономиканын, техниканын, технологиялардын жана социалдык чөйрөнүн өнүгүүсүн эсепке алып, ЖОЖдо билим берүүнүн сапатынын кепилдигин камсыз кылуу боюнча төмөндөгүлөрдө камтылган сунуш-көрсөтмөлөрдү кармануу менен жыл сайын жаңылап турууга милдеттүү:

- бүтүрүүчүлөрдү даярдоонун сапатын камсыз кылуу боюнча стратегияларды иштеп чыгууда;

-билим берүү программаларын мезгил-мезгили менен рецензиялоонун мониторингинде;

- так макулдашылган критерийлердин негизинде студенттердин билимдеринин жана билгичтиктеринин, бүтүрүүчүлөрдүн компетенцияларынын деңгээлин баалоонун объективдүү процедураларын иштеп чыгууда;

-окутуучулук курамдын сапатын жана компетенттүүлүгүн камсыз кылууда;

-бардык ишке ашырылуучу билим берүү программаларын жетиштүү ресурстар менен камсыз кылууда, аларды колдонуунун натыйжалуулугун көзөмөлдөөдө, мунун ичинде окуп жаткандарды сурап билүү жолу менен;

- Ѳзүнүн ишин (стратегиясын) баалоо жана башка билим берүү мекемелери менен катар коюп салыштыруу үчүн макулдашылган критерийлер боюнча өзүн-өзү изилдөөнү үзгүлтүксүз жүргүзүүдө;

- коомчулукту өзүнүн изилдөөлөрүнүн жыйынтыктары, мерчемдери, жаңылоолору тууралуу маалымдоодо.

4.1.2. Студенттерди жана бүтүрүүчүлөрдү даярдоонун сапатын баалоо алардын күндөгү, аралыктык жана жыйынтык мамлекеттик аттестациясын камтышы керек. Студенттерди жана бүтүрүүчүлөрдү алардын жекече жетишкендиктерин тийиштүү НББПнын ортоңку же түпкү талаптарга ылайык келгидей аттестациялоо үчүн баалоочу каражаттардын типтүү тапшырмаларын, текшерүү жумуштарын, тесттерди ж.б. камтуучу, билимдерди, билгичтиктерди жана ээ болгон компетенциялардын деңгээлин баалоого мүмкүндүк берүүчү базалары түзүлөт. Баалоочу каражаттардын базаларын ЖОЖ иштеп чыгат жана бекитет.

Бүтүрүп чыгаруучу дасыктуу иштердин мазмунуна, көлөмүнө жана түзүмүнө карата талаптар жогорку окуу жайдын белгиленген тартиби боюнча аныкталат.

4.1.3. НББПны иштеп чыгууда ЖОЖду бүтүрүүчүлөрдүн социалдык-инсандык компетенцияларын (мисалы, социалдык өз ара аракеттенүү компетенцияларын, өзүн- өзү уюштурууну жана системалык-ишмердик мүнөздөгү өз алдынча башкарууну) түзүү мүмкүнчүлүктөрү аныкталуусу керек. ЖОЖ, ЖОЖдун социалдык-маданий чөйрөсүн түзүп калыптандырууга, инсандын ар тараптуу өнүгүүсү үчүн зарыл шарттарды түзүүгө милдеттүү.

ЖОЖ окуу жараянынын социалдык-тарбиялык компонентин студенттик өз алдынча башкарууну өнүктүрүүнү, студенттердин коомдук уюмдардын ишине катышуусун, спорттук жана чыгармачылык клубдарды, илимий студенттик коомдорду кошуп, өнүктүрүүгө көмөктөш болууга милдеттүү.

4.1.4. Жогорку окуу жайынын НББПсы студенттин тандоосу боюнча окуу сабагын ар бир ОСнын вариативдүү бөлүгүнүн үчтөн биринен кем эмес көлөмүн түзүүсү керек. Студенттин каалоосу боюнча окуу сабактарын түзүүнүн тартибин ЖОЖдун окумуштуулар кеңеши аныктайт.

4.1.5. ЖОЖ студенттердин өзүнүн окуу программасын түзүүгө катышуусунун накта мүмкүнчүлүгүн камсыз кылууга милдеттүү.

4.1.6. ЖОЖ НББПны түзүүдө студенттерди, алардын укуктары жана милдеттүүлүктөрү менен тааныштырууга, студенттер тандап алган окуу сабактары алар үчүн милдеттүү болуп эсептелинерин, ал эми алардын суммалык эмгек сыйымдуулугу окуу мерчеминде каралгандан кем болбошу керектигин түшүндүрүүгө милдеттүү.

4.2. Студенттин НББПны ишке ашыруудагы укуктарына жана милдеттүүлүктөрүнө карата жалпы талаптар.

4.2.1. Студенттер студенттин тандоосу боюнча окуу окуу сабактарын өздөштүрүүгө бөлүнгөн окуу убактысынын көлөмүнүн чектеринде НББПда алдын ала каралган анык окуу сабактарын тандап алууга укуктуу.

4.2.2. Студент өзүнүн жекече билим берүү траекториясын түзүүдө окуу сабагын тандоо боюнча жождо консультация алуу жана алардын даярдоонун (адистештирүүнүн) болочок профилине таасир этүү укугуна ээ.

4.2.3. НББПны өздөштүрүүдө натыйжалуулукка жетишүү максатында СИЖМКны өнүктүрүү бөлүгүндө студенттер студенттик өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын, илимий студенттик коомдордун ишине катышууга милдеттүү.

4.2.4. Студенттер жождун НББПсында алдын ала каралган бардык тапшырмаларды аныкталып белгиленген мөөнөттөрдө аткарууга милдеттүү.

4.3. Студенттин окуу жүгүнүн максималдуу көлөмү анын аудиториялык жана аудиториядан тышкаркы (өз алдынча) окуу ишинин бардык түрлөрүн камтуу менен, жумасына 54 саат болуп белгиленет.

Жумасына аудиториялык сабактардын күндүзгү окуу формасындагы көлөмүн ЖКББнын деңгээлин жана даярдоонун багытынын спецификасын эсепке алуу менен, ар бир окуу окуу сабагын үйрөнүүгө бөлүнгөн жалпы көлөмдүн 50%дык чегинде мамлекеттик билим берүү стандарты аныктайт.

4.4. Күндүзгү-сырттан (кечки) окуу формасында аудитордук сабактардын көлөмү жумасына 16 сааттан аз болбошу керек.

4.5. Сырттан окуу формасында окутуучу менен сабак окуу мүмкүнчүлүгү студентке жылына 160 сааттан аз эмес көлөмдө камсыз кылынуусу керек.

4.6. Окуу жылындагы каникулдук убакыттын жалпы көлөмү 7-10 жуманы түзүүсү керек, мунун ичинде кыш мезгилинде 2 жумадан кем эмес.

**5. Бакалаврларды даярдоонун НББПсынын талаптары**

5.1. Бакалаврды даярдоонун НББПсын өздөштүрүүнүн натыйжаларына карата талаптар. Даярдоонун мунай газ иштери багыты боюнча бүтүрүүчү негизги билим берүү программасынын максаттарына жана ушул ЖКББ МББСнын 3.4. жана 3.8-пункттарында көрсөтүлгөн кесиптик иштин тапшырмаларына ылайык төмөндөгү компетенцияларга ээ болушу керек:

**А) универсалдык: Жалпы илимий (ЖИК):**

* айлана-чөйрө жөнүндөгү илимий билимдердин толук системине ээ, маданияттын, турмуш-тиричиликтин баалуулуктарында багыт аныктоого жөндөмдүү (ЖИК-1);
* кесиптик маселелерди чечүүдө математикалык, табигий, гуманитардык, экономикалык илимдердин негизги жоболорун колдонууга жөндөмдүү (ЖИК-2);
* жогорку даражадагы өз-алдынчалуулукта заманбап билим берүү жана маалымат технологияларын колдонуу менен жаңы билим алууга жөндөмдүү (ЖИК-3);
* традициялык жана инновациялык ойлорду түшүнүүгө жана колдонууга, аларды ишке ашыруучу кадамдарды табууга жана изилдөө ишмердигинин базалык усулдарын колдонуп долбоорлор үстүндө иштөөгө катышууга жөндөмдүү (ЖИК-4);
* илимдеги, техникадагы жана технологиялардагы, профессионалдык чөйрөдөгү жаңы кубулуштардын социалдык-экономикалык жана маданий бүтүмдөрүн талдоого жана баалоого жөндөмдүү (ЖИК-5);
* өзүнүн эмгегин илимий негизде баалоого жана өзүнүн иш-аракеттеринин жыйынтыгын жогорку даражадагы өз-алдынчалуулук менен баалоого жөндөмдүү (ЖИК-6).

**Аспаптык (АК):**

* маалыматты кабыл алууга, жалпылоого жана талдоого, максат коюуга жана ага жетүүнүн жолдорун тандоого жөндөмдүү (АК-1);
* мамлекеттик жана расмий тилдерде өзүнүн оозеки жана жазуу сүйлөмдөрүн логикалык туура, аргументтүү жана ачык-айкын түзүүгө жөндөмдүү (АК-2);
* социалдык баарлашуу деңгээлинде чет тилдердин бирөөсүнө ээ болуу (АК-3);
* ишмердик баарлашууну жүзөгө ашырууга жөндөмдүү: эл алдына чыгып сүйлөө, сүйлөшүүлөр, кенешме өткөрүү, ишмердүүлүктө жазуу түрүндө баарлашуу, электрондук коммуникациялар (АК-4);
* маалыматты алуунун, сактоонун, кайра иштетүүнүн негизги усулдарына, ыкмаларына жана каражаттарына, маалымат башкаруунун каражаты катары компьютер менен, анын ичинде глобалдык компьютердик тармактарда жана корпоративдик маалыматтар системдеринде, иштөөнүн шыктарына ээ (АК-5);
* уюштуруу жана башкаруу чечимдерин иштеп чыгууга катышууга жөндөмдүү (АК-6).

**Социалдык-инсандык жана жалпы маданий (СИЖМК):**

* коомдо кабыл алынган моралдык жана укуктук негизде социалдык өз-ара аракеттенишүүгө жөндөмдүү, элге сый, башка маданиятка толеранттуулук жана шериктештик мамилелерди колдоого даярдыкты көрсөтөт (СИЖМК-1);
* өзүнүн жетишкендигин жана жетишпегендигин сын көз менен кароону, жетишкендиктерин өнүктүрүү жана жетишпегендиктерин жоюу жолдорун белгилөөнү жана каражаттарын табууну билет (СИЖМК-2);
* активдүү граждандык позицияда болууга, граждандык демократиялык коомдун баалуулуктарынын негизиндеги диалогго жөндөмдүү жана даяр болууну; (СИЖМК-3);
* сергек жашоо үлгүсүнө, табиятты коргоого жана ресурстарды рационалдуу колдонууга керек болгон билимдерин колдонууга жөндөмдүү (СИЖМК-4);
* коллективде, анын ичинде дисциплиналар аралык долбоорлордо иштөөгө жөндөмдүү (СИЖМК-5).
* көзөнөктөрдүн иштөө режими жана чыгарылган мунайдын санын эсептөө жана текшерүү; (КК-1):
* бүт мунайлуу тоо катмарын пайдаланууну текшерүү; (КК-2):
* мунай жана газ көзөнөкөрүн пайдалануунун процесстерин текшерүү; (КК-3):
* көзөнөктөрдү пайдалануу жана тоо катмарын бургулоону билүү; (КК-4):
* аба үйлөмө көзөнөктөрдүү өздөштүрүү изилдөө жана алардын оптималдуу пайдалануу режимдерин түзүү; (КК-5):
* мунайды суу жана газ менен айдап чыгуу ыкмаларын пайдалануу(КК-6):
* геология чалгындоо иштерин жүргүзүүчү отряддарда, партияларда технологиялык тартипти текшерүү жана колдонуу(КК-7) ;
* геологиялык чалгындоону иштетүүнү эффективдүү жүргүзүү иштерин иштеп чыгуу жана аларды пайдалануу иш чараларын колдой билүү(КК-8);
* патент жана лицензиялык паспортторду жана сунуштарды түзүү иштерине катышуу(КК-9);
* геологиялык чалгындоо иштеринин технологиясын өзгөртүү жана жаны ыкмаларын карап чыгуу жана аларды пайдалануу жөнүндө корунтунду берүү(КК-10);
* тапшырма боюнча илимий техникалык информацияларды чогултуу, иштеп чыгуу анализдөө жана систематикада болуу(КК-11);
* долбоор жана жумушчу техникалык документтер, илимий изилдөө жана проекттик- конструктордук иштер боюнча отчетторду түзүү(КК-12);
* геологиялык чалгындоо иштери боюнча жаны технология жана ыкмаларды пайдаланууну өндүрүшкө киргизүүгө катышуу(КК-13);
* техникалык жардам жана автордук көзөмөлдүктү жаны долбоорлонгон технологияларды колдонуу(КК-14);
* атайын чыгарылган илимий эмгектерди жана андан бөлөк илимий техникалык жаңылыктарды пайдаланууну, чет элдик жана ата мекендик илимий жана техника менен технологиялык жетишкендерди геологиялык чалгындоо ишинде колдонуу(КК-15);
* информациялык жанылыктарды жана техникалык документтерди лицензиялоо, кортундулоо иштерин даярдоо(КК-16);
* конкурентке катышууга жаралган продукцияларды жана жаны иштер чыккан ыкмаларды даярдоо маселелери боюнча жардам берүү жана геологиялык чалгындоо иштеринде жаңы прогрессивдүү технологиясын иштеп чыгуу жана пайдалануу(КК-17);
* геология илиминин негизги усулдарын жана ыкмаларын чалгындоо иштерин долбоорлордо колдонуу(КК-18);
* катуу, суюк, газ кендерине көзөнөк бургулоодо технологиялык ыкмаларды пайдалана билүү(КК-19);
* көзөнөк бургулоо ишинде технологиялык туура жолдорду тандоого жөндөмү;
* катуу, суюк жана газ пайдалануу кендерин бургулоонун өзгөчөлүк систематикага болуу, аларды анализдөөнү билүү(КК-20);
* бургулоо бригадасында иштөөнү билүү(КК-21).

5.2. Бакалаврларды даярдоонун НББПнын түзүмүнө талаптар. Бакалаврды даярдоонун НББП төмөндөгү окуу циклдерин үйрөнүүнү караштырат (таблица 1.):

Б1 - гуманитардык, социалдык жана экономикалык цикл;

Б2 - математикалык жана табигый илимий цикл;

Б3 - кесиптик цикл жана бөлүмдөрдүн:

Б4 - дене тарбия;

Б5 - практика жана же илимий-изилдөөчүлүк иш.

Окуу сабактарынын ар бир цикли, базалык (милдеттүү түрдөгү) бөлүккө жана ЖОЖ тарабынан аныкталчу вариативдик (профилдик) бөлүккө ээ болот. Вариативдүү (профилдик) бөлүк базалык окуу сабактарынын мазмуну менен аныкталуучу билимдерди, билгичтиктерди жана көндүмдөрдү кеңейтүүгө жана тереңдетүүгө мүмкүндүк берет, студентке алынган профилге ылайык "магистр" академиялык даражасына жетишүү үчүн ЖКББнын кезектеги деңгээлинде билимин улантууга, ийгиликтүү кесиптик иш үчүн тереңдетилген билимдерди жана көндүмдөрдү алууга мүмкүнчүлүк түзөт. Вариативдүү (профилдик) бөлүк эки бөлүктөн турат: ЖОЖдук компоненттен жана студенттин тандоосу боюнча окуу сабактарынан.

Таблица 1

Бакалаврларды даярдоонун ЖКББ НББПнын түзүмү

|  |  |  |  |  |
| --- | --- | --- | --- | --- |
| **НББП ОСнын коду** | **Окуу циклдери жана аларды өздөштүрүүнүн долбоорлонгон натыйжалары** | **Эмгек****сыйымдуулугуу****(кредит)**  | **Үлгүлүү программалар****ды, окуу китептерин жана окуу сабактарынын тизмеси** | **Түзүлүүчү компонент-****тердин куралдарын иштеп чыгуу (коддору)**  |
| Б.1. | **Гуманитардык, социалдык жана экономикалык цикл** | **36-45** |  |  |
| **Базалык бөлүк** Циклдин базалык бөлүгүн үйрөнүүнүн натыйжасында студент: **билүүсү керек;**-Кыргызстандын тарыхый өнүгүүсүнүн негизги этаптарын; адамдардан жана алардын хронологиясынын тарыхтагы негизги этаптарын;-негизги жолдомолор жана философиялык мектеп; -филосифиянын башкалардан бөтөчөлүгүн анын маданияттагы илимдеги, философиялык жана религиялык көрүнүштүн дүйнөдөгү, мааниси, милдетин жана адамдын жашоодогу мазмунун; -чет тилиндеги кесиптик терминология жазуу жана оозеки мамилелерди бурмалабай байланыштырып грамматикасын камсыз кылууну (кыргыз жана орус тилинде);-экономикалык назарият жана экономикалык системанын негиздери;-микро жана макроэкономиканын чоң негизги мыйзамдарын; - ишкананын экономикасын, жыйынтыгын баалоонун принциптерин анын чарбалык жана финансылык ишмердүүлүгүн;- менеджменттин негиздери, башкаруу функциясын бөлүштүрүүнүн жана уюштуруу структурасын түзүүнүн принциптерин; **жасай билиши керек;**-дүйнөнү таануу философиялык категорияларды пайдаланууну;-тарыхый өткөндөгү байланыштуу байлыктарын өзүнүн позициясынын суроосун билүү;- чет тилдери менен жалпы жана кесиптик тексттерди которуу;-ар түрдүү тексттерди түзүү, кат, аннотация, билдирме (кыргыз, орус тил)-кесиптик далилдөөнү талап кылган маанисин чечүүдө философиянын мыйзамдарынын колдонуу;-өндүрүштүн көлөмүнүн пландаштыруу жана продукцияны реализациялоо жана өндүрүштөгү кеткен чыгымдардын эсебин өткөрүү;-чыгашасыз шарттарды аныктоо, командада иштөө жана эмгек коллективиндеги жумуштуу башкаруу;-өндүрүштөгү башкаруунун керектүү экономикалык маалыматтарды иштеп алуу;**аткара билүүсү керек;**оозеки жана жазуу суйлөө чет тилдеринде жайылтуу;-кыргыз же орус тилдеринде иш жүргүзүү жана ишмердүүлүктө көчүрүп жазуунун нормасы;-тарыхый билимдердин келип чыгышы жана кыргыз элинин калыптанышы;-философиялык билимдердин негизги багыттары жана тарыхый өнүгүүнүн этаптары;-материалдарды колдонуужана анын технологиясын экономикалык өнүгүүсүн иштетүүнүн багыттары; | **26-35** | 1.Кыргыз тили2.Орус тили3.Чет тили4.Ата-мекен тарыхы5 Философия6.Экономика | ЖИК-1-6ИК- 2,3,5 СИЖМК-1÷5,КК:1,2,5,9,16-22 |
| Вариативдүү бөлүк (билимдер билгичтиктер, көндүмдөр ЖОЖдун НББП менен аныкталышат) | **10** |  |  |
| Б.2. | **Математикалык жана табигый илимий цикл** | **42-55** |  |  |
| **Базалык бөлүк** Циклдин базалык бөлүгүн үйрөнүүнүн натыйжасында студент: **билүүсү керек;** -диферинциалдык теориянын теңдемени түзүш үчүн интегралдык эсептөө жана диференциалдык ыкмалар, математикалык моделдештирүүнүн кубулушу жана технологиясынын процесстери;-статистикалык алуу ыкмасы;-информациялык технологиясынын негиздери, техникалык жана программалык каражаттарын реакциялоосунун информатикалык процесстери;-негизи кубулуштар жана механикалык мыйзамдар, термодинамикалык,молекулалык-кинетикалык теория, электродинамикалык, оптикалык атомдордун физикасы, ядро-атомдордун түзүлүшү, химиялык элементтер жана алардын кошулмалары;-химиялык реакциялардын өтүшүүнүн жалпы мыйзам ченемдүүлүгү;-ХР жаратылышы, металлургиялык өндурүштө колдонулушу;-металлургиялык процесстерди анализдөө үчүн жалпы жана физикалык химиянын түшүнүк мыйзамдары;-металлургиялык системада физикалык тең салмактуулуктун жаратылышы;-жылуулук жана салмак берүү мыйзам ченемдүүлүгү процессинин негизи;-жаратылышты коргоо жана жаратылыш ресурстарын рационалдуу пайдалануу принциптери;-металлургиялык өндүрүштүн техногендик таасир этүүсүнөн, айлана-чөйрөнү коргоонун инженердик методдору **жасай билиши керек;**-сызыктуу эмес теңдемени чыгаруу жана функциялык абалын изилдөө, экстремалдык маселелерди иштөө үчүн диферинциалдык эсептөөлөрдүн ыкмасын колдонуу;-геометриялык жана физикалык мүнөздөгү аймактарды эсептөө үчүн интегралдык эсептөөлөрдү пайдалануу;-жылуулук, салмак берүүнүн математикалык моделин тургузуу;-стуктуралык ыгын колдонуу менен алгоритм жана программа иштеп чыгуу;-инженердик маселелерди иштөө үчүн негизги эсептөө ыкмаларын пайдалануу;-технологиялык процесстерин математикалык негиздөөсүн иш жүзүнө ашыруу;-физикалык жана химиялык кубулуштарынын иш жүзүнө ашыруу;-практикалык маселени чыгарууда азыркы учурдагы физикалык жабдууларды жана кеңселерди колдонуу;-ХР багыттары жана кошулмалардын касиетин аныктоо жана байкоо жүргүзүү;-эритмелердин тең салмактуулугун химиялык тең самактуулукту эсептөө жана термохимиялык эсептөөлөрдү чыгаруу;-диаграмма абалынын негизинде фазалык тең салмактуулукту анализдөө;-эсептөөнү аткаруу үчүн маалымат берүүнүн адабияты;-жылуулук жана салмак берүүнү анализдөө, **-**эсептөө, баяндоо, факторлорго бөлүү, анын интенсивдүүлүгүн аныктоо;-технологиялык процесстерди жана агрегаттарды долборлоо жана жашоо тиричиликтин экологиялык абалын баалоо жана зыяндуу таштандыларды болжолду эсептөөлөрдү жүргүзүү; **аткара билүүсү керек;**-кесиптик ишмердүүлүк аймакта колдонмо маселелерди иштөө убагында эсептөөчү техниканы, эсептөө ыкмасы жана анализдөө ыкмасы;-Windows чөйрөсүндө иштөө ыкмаларын, анын баардык тиркемелерин колдонуу;-физикалык приборлордун негизи ыкмада иштөө;-металлургиялык процесстердин эсептеринин физико-химиялык негиздери;-ХР жылуулук эффектилерин өлчөөнүн ыкмасы,порциялык молдук чоңдук тең салмактуулуктун мүнөздөмөлөрү;-жылуулук жана салмак берүү конвективдүү процессин эсептөөнү жайылтуу, жылуулук берүү, нурлануу жана молекулалык жылуулук өткөрүмдүүлүк табиятты коргоого карата көрүлгөн чарасын экономикалык эффектилеринин ыкмасын аткара жана баалай билүү . | **32-36** | 1.Математика 2.Информатика,3.Физика ,4.Химия 1,5.Экология | ЖИК1-6ИК1-6СИЖМК-5КК-1,2,4-10,12-22 |
| Вариативдүү бөлүк (билимдер билгичтиктер, көндүмдөр ЖОЖдун НББП менен аныкталышат) | **12** |  |  |
| Б.3. | **Кесиптик цикл** | **130-136** |  |  |
| **Базалык бөлүк** Циклдин базалык бөлүгүн үйрөнүүнүн натыйжасында студент: **билүүсү керек;**-сызма геометриянын элементтерин жана компьютердик графика, компьютердик графикадагы программалык каражаттар;-типтүү тетиктерди тандоодогу алардын которулушу жана бекемдүүлүгүнүн эсептөөнүн негиздери;-электрдик жана магниттик чынжыр электр магниттик боюнча теориясынын негиздери;-метрологиянын негиздери, физикалык чоңдуктарды өлчөөнүн ыкмалары жана каражаттары стандартташтыруу жана сертификатташтыруу системасынын укуктук негиздери;**жасай билиши керек;**-элементтердин конструкциясын жана тетиктерди чийүү;-металлдардын тетиктерин жана механизмдерин эсептөө, катуулугун жана бекемдигин эсептөө;-электр жабдыктарын тандоо, жана алардын иштетүү режимин эсептөө;-продукциянын сертификациясын текшерүүдө стандарттын жана башка нормативдүү документтерди колдоно билүү;-экологиялык тазалыкты, жашоо-тиричиликтин коопсуздугун камсыз кылуудагы типтүү жолдорду колдонуу;-ар түрдүү технологиялык дайындоо мештериндеги оттун күйүү жана жылуулук бөлүү, ички жана сырткы жылуулук алмашуу процесстерин анилиздөө жана эсептөө. -мунай жана газ системасынын класска болуу принциптери;- жасалып жаткан эсептерде мунай жана газдын түзүлушүн аныктоо; -өндүрүштүк иштерди жүргүзүү убагындагы коркунучтуу жерлерди аныктоо жана оңдоо ыкмалары; **аткара билүүсү керек;****-**компьютердик графикасынын ыкмасын**;**-материалдардын чыңалуу, деформациялык абалын анализдөө ыкмасын жана жабдуулардын конструкциялардын элементтеринин материалдарын тандоо принциптери;-талаа жана лабораториялык геологиянын маалыматтарын изилдоонун ыкмалары менен талдоо жана жыйынтык чыгаруу; -тоо тектердин коллектордук өзгөчөлүгү жана мунайга толушун изилдөө; -мунай жана газ чыгаруу өндүрүшүндө колдонулуучу технологиялык суюктуктардын квазиметриясы; | **77-91** | Инженердик- геологиялык чийме МеханикаЭлектротехникажана электроника,Өлчөө сертификациялоо жана стандарттоо,Жашоо-тиричиликтин коопсуздугу,Геодезия жана топографиянын негиздери Геохимиянын негиздериЖалпы геология Структуралык геология .Көзөнөктөрдү бургулоонун негиздери Гидрогеология жана инженердик геология.Жердин физикасы.Геологиялык чалгындоонун экономикасы жана менеджменти ж.б.  | ЖИК-1÷6ИК-1-7 СИЖМК-1-2,7КК:1÷25 |
| Вариативдүү бөлүк (билимдер билгичтиктер, көндүмдөр ЖОЖдун НББП менен аныкталышат) | **50** |  |  |
| Б.4. | Дене тарбия  | **400** |  |  |
| Б.5. | Практика жана (же) илимий изилдөөчүлүк иш практикалык билгичтиктер жана көндүмдөр ЖОЖдун НББП менен аныкталышат)  | **12-15** |  |  |
| Б.6. | Жыйынтыктоочу мамлекеттик аттестация (\*\*\*) | **12-15** |  |  |
|  | Негизги билим берүү программасынын жалпы эмгек сыйымдуулугу | **240** |  |  |

\*) 1. НББП ОСга кирүүчү айрым окуу сабактарынын эмгек сыйымдуулугу 10 кредитке чейинки интервалда берилет.

2. НББП ОСны Б1, Б2 жана Б3 базалык түзүүчүлөрдүн кошунду эмгек сыйымдуулугу НББП ОСда көрсөтүлгөн жалпы эмгек сыйымдуулугунун 70 пайыздан кем эмесин түзүүсү керек.

(\*\*) ОС Б.2нин аталышы даярдоо багыты кирүүчү билим берүү тармагынын өзгөчөлүктөрүн эсепке алуу менен аныкталат.

(\*\*\*) Жыйынтыктоочу мамлекеттик аттестация өз ичине бакалаврдык бүтүрүүчү дасыктык иштин корголушун камтыйт. Мамлекеттик аттестациялык сынактар ЖОЖдун кароосу боюнча киргизилет.

**5.3. Бакалаврларды даярдоонун НББПсын ишке ашыруунун шарттарына карата талаптар.**

**5.3.1. Окуу жараянын кадрдык камсыз кылуу.** Бакалаврларды даярдоонун НББПсын ишке ашыруу, окутулуп жаткан окуу сабагынын профилине ылайык келүүчү базалык билими бар жана илимий жана (же) илимий-усулдук иш менен системдүү алектенген педагогикалык кадрлар менен камсыз кылынышы керек.

Кесиптик циклдин окутуучуларынын илимдин кандидаты, доктору окумуштуулук даражасы жана (же) тийиштүү кесиптик чөйрөдө иш тажрыйбасы болушу керек.

Илимдин кандидаты, доктору даражасы бар окутуучулардын үлүшү ушул негизги билим берүү программасы боюнча билим берүү жараянын камсыз кылып турган окутуучулардын жалпы санынын \_\_\_\_\_% ынан аз эмес болушу керек.

**5.3.2. Окуу жараянын окуу-усулдук жана маалыматтык камсыз кылуу.**

Бакалаврларды даярдоонун НББПсын ишке ашыруу ар бир студенттин маалыматтар базасына жана негизги билим берүү программасынын окуу сабактарынын толук тизмеси боюнча түзүлгөн китепканалык фонддорго жол алуусу менен камсыз кылынуусу керек. ЖОЖдун билим берүү программасы тажрыйбаканалык практикумдарды жана практикалык сабактарды (түзүлүүчү компетенцияларды эсепке алуу менен аныкталат) камтуусу зарыл.

Китепканалык фонддун комплекттерине жол алуу төмөнкү тизмедеги ата мекендик аталыштардын \_\_\_\_\_ кем эмесине, чет өлкөлүк журналдардын аталыштарынын \_\_\_\_\_ кем эмесине жетишүү камсыз кылынышы керек.

**5.3.3. Окуу жараянын материалдык-техникалык жактан камсыздоо**.

Бакалаврларды даярдоонун негизги билим берүү программасын ишке ашыруучу ЖОЖдун тажрыйбаканалык, окуу сабактык жана окуу сабактары аралык даярдоонун, студенттердин ЖОЖдун окуу мерчеминде алдын ала каралган жана да учурдагы санитардык жана өрткө каршы эрежелер менен ченемдерге ылайык келчү практикалык жана илимий-изилдөөчүлүк иштеринин бардык түрлөрүн жүргүзүүнү камсыз кылуучу материалдык-техникалык базасы болуусу керек.

(Бакалаврларды даярдоонун негизги билим берүү программасын материалдык-техникалык жактан камсыз кылуунун маанилүүлүгү көрсөтүлөт, мисалы: полигондор, технологиялык тажрыйбаканалар, студиялар ж.б.).

**5.3.4. Бүтүрүүчүлөрдү даярдоонун сапатын баалоо.** (Окуунун жыйынтыктарын текшерүүнүн формалары (кесиптик сынак, дасыктык иш ж.б.) жана аларга карата талаптар белгиленет).

Бул стандарт **630400 “Мунай жана газ иштери** багыты боюнча И.Раззаков атындагы Кыргыз Мамлекеттик техникалык университетинин базасындагы техника жана технологиялык билим берүү тармагынын окуу-методикалык бирикмесинде иштелип чыкты.

Окуу-методикалык бирикмесинин

төрагасы: Маралбаев А.

Алибаев А.П.- ЖАМУнин ИТлар факультетинин

 деканы, т.и.д. \_\_\_\_\_\_\_\_\_\_\_\_\_\_\_\_\_\_\_\_

 (колу)

Аматов Н.А.- ОшТУнин “ПКГсы” кафедрасынын

 доценти,т.и.к. \_\_\_\_\_\_\_\_\_\_\_\_\_\_\_\_\_\_\_\_\_

 (колу)

Камчыбеков Д. – “Кыргыз алтын” ААКнун

 президентинин кеңешчиси,т.и.д. \_\_\_\_\_\_\_\_\_\_\_\_\_\_\_\_\_\_\_\_

 (колу)

Касымов М.А.-КМТУнин “ИГ” кафедрасынын

 башчысы,г.м.и.к. \_\_\_\_\_\_\_\_\_\_\_\_\_\_\_\_\_\_\_\_

 (колу)

Кожогулов К.Ч.-КР УИАнын мүчө корр.

 ЖКжанаГИнун директору, т.и.д. \_\_\_\_\_\_\_\_\_\_\_\_\_\_\_\_\_\_\_\_

 (колу)

Мамбетов Ш.А.- КОСУнин “Тоо өндүрүшүндөгү

 физикалык процесстер” каф. профессору,

 т.и.д. \_\_\_\_\_\_\_\_\_\_\_\_\_\_\_\_\_\_\_\_

 (колу)

Кыдыралиев Н.Н.- ТКИ жана ТКТИнун окуу

 иштери боюнча директордун орун басары \_\_\_\_\_\_\_\_\_\_\_\_\_\_\_\_\_\_\_

 (колу)

Шамшиев О.Ш.- Кызыл Кыядагы ЖП жана ГИнун

 директору \_\_\_\_\_\_\_\_\_\_\_\_\_\_\_\_\_\_\_

 (колу)

Молдобеков Б.Д.- БАЖИИнун директору, г.м.и.к. \_\_\_\_\_\_\_\_\_\_\_\_\_\_\_\_\_\_

 (колу)